Asetus N:o 4, Euroopan atomienergiayhteisön perustamissopimuksen 41 artiklan mukaisesti komissiolle ilmoitettavien investointihankkeiden määrittelystä



Virallinen lehti nro 017 , 06/10/1958 s. 0417 - 0418

Tanskank. erityispainos: Sarja I Alue 1952-1958 s. 0007

Englannink. erityispainos: Sarja I Alue 1952-1958 s. 0007

Kreikank. erityispainos: Luku 12 Nide 1 s. 0013

Espanjank. erityispainos: Luku 12 Nide 1 s. 0012

Portugalink. erityispainos: Luku 12 Nide 1 s. 0012

Suomenk. erityispainos Alue 8 Nide 1 s. 0006

Ruotsink. erityispainos Alue 8 Nide 1 s. 0006



ASETUS N:o 4, Euroopan atomienergiayhteisön perustamissopimuksen 41 artiklan mukaisesti komissiolle ilmoitettavien investointihankkeiden määrittelystä EUROOPAN YDINENERGIAYHTEISÖN NEUVOSTO, joka ottaa huomioon perustamissopimuksen määräykset ja erityisesti sen 41, 42 ja 43 artiklan, ottaa huomioon komission ehdotuksen, sekä katsoo, että saavuttaakseen perustamissopimuksessa määrätyt tavoitteet komission on saatava tietoonsa investointihankkeet, jotka koskevat uusia laitoksia sekä laitosten korvaamista tai niiden muuntamista perustamissopimuksen liitteessä II luetelluilla teollisuudenaloilla silloin, kun hankkeet ovat riittävän laajoja ja omiaan vaikuttamaan suoraan tuotantoon tai tuottavuuteen, ON ANTANUT TÄMÄN ASETUKSEN: 1 artikla Perustamissopimuksen liitteessä II luetelluilla teollisuudenaloilla toimivien henkilöiden ja yritysten on ilmoitettava komissiolle perustamissopimuksen 42 artiklassa määrätyissä määräajoissa investointihankkeet, joiden tarkoituksena on: - luoda uutta tuotantokykyä; - pitää yllä määrällistä ja laadullista tuotantokykyä; - lisätä suoraan tuotantokykyä; - lisätä suoraan tuottavuutta; - parantaa tuotannon laatua; kun I sarakkeessa lueteltujen teollisuudenalojen kulut ovat uusien laitosten osalta suuremmat kuin II sarakkeessa olevat ja laitosten korvaamisen ja muuntamisen osalta suuremmat kuin III sarakkeessa olevat rahamäärät. >TAULUKON PAIKKA> Investointihankkeista, jotka koskevat kaikentyyppisiä ja kaikkiin käyttötarkoituksiin tarkoitettuja uusia ydinreaktorilaitoksia ja joiden kustannukset eivät ole suuremmat kuin miljoona EML-yksikköä, on ainoastaan tehtävä ilmoitus, jossa mainitaan niiden olennaiset ominaisuudet, ilman että on tarvetta soveltaa perustamissopimuksen 43 artiklassa tarkoitettua menettelyä. 2 artikla Edellisessä artiklassa tarkoitettujen kustannusten laskemiseksi on otettava huomioon kaikki investointihankkeiden toteuttamisesta suoranaisesti johtuvat kustannukset riippumatta hetkestä, jolloin nämä kustannukset syntyvät. 3 artikla Tämän asetuksen mukaisesti ilmoitetuista hankkeista on ilmoitettava perustamissopimuksen 43 artiklassa määrättyyn käsittelyyn tarvittavat tiedot ja erityisesti kaikki tiedot, jotka koskevat: 1. tuotteiden lajia ja tuotantokykyä ; 2. kustannusten kokonaismäärää, joka voidaan suoraan laskea kuluvaksi tarkasteltavaan hankkeeseen ; 3. hankkeen toteuttamisen todennäköistä kestoa ; 4. hankintanäkymiä ja laitosten toimintaa. 4 artikla Tämä asetus tulee voimaan kolmantenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä syyskuuta 1958. Neuvoston puolesta Puheenjohtaja BALKE